Hej alle  Jeg leder efter en sikkerhedsvest til ridning til min datter på 1½ år. Jeg tænker jeg gerne vil have en str. 2 år, da hun stadig ikke rider uden hun bliver holdt ved. Jeg vil have en vest til hende inden hun begynder at ride selv - hvilket jeg tror hun kan, når hun er ca 2 år og har lidt mere sprog og kropsfornemmelse. Hun har redet siden hun var 4 måneder og kan også trave - synes selv hun er så sej og hun elsker det og sidder bare på hesten uden bøjler. Hun bliver holdt ved i det ene ben  Har i veste til jeres poder og hvilket mærke? Nogen der ved om der findes en til str 2 år? Hvornår kunne jeres poder ride selv - her tænker jeg på hvornår har de sådan en fornemmelse af at de er ved at falde af og at de ikke bare kan vende sig éller andet - hvis I forstår? Hesten hun rider på er 137, så synes faktisk der er lidt langt at falde ned - måske jeg bare er pyller . . men derfor vil jeg have hun har vest på  Håber i kan hjælpe mig  god dag mvh Stinne
Jeg har lige købt en sikkerhedsvest til Magnus på 4 år. Jeg købte denne her:   Som man kan se er størrelsen 6-8år den mindste - og heldigvis passer Magnus den lige på målene. Jeg har ikke kunnet finde dem mindre, så det er heldigt at Magnus er så stor af sin alder. Regner dog ikke med at han kommer til at ride selv foreløbig - ponyer er store dyr og børn kender endnu ikke konsekvensen af deres handlinger hvis noget går galt. Vi har ham i longe, og til de stævner han skal til i år vil han blive trukket. Vesten var et must da han skal starte springstævne - 10 cm = bom på jord.
Ja jeg synes nemlig også jeg har ledt mange steder og har haft den mindste jeg har kunne finde med hjemme, men den var alligevel for stor. Især i armhulerne - hvis det giver mening? Når jeg skriver ride alene - tænker jeg ikke alene, så som at styre osv. Hun vil blive trukket, men jeg trænker, hvornår hun kan sidde der selv, uden at blive holdt ved? Vil I mene en pony på 137 er alt for stor for hende at ride på uden at blive holdt ved - tænker på længden at falde ned? - det kunne være så super praktisk, at hun lige kan sidde på den ene hest, men vi går en tur hæhæ og når nu hun synes det er så sjovt.(jeg går jo mest med mine heste og træner dem fra jorden af). Mvh Stinne
Jeg syntes det er svært med ponyens størrelse, som det også fremgår af nogle af mine tidligere tråde. Magnus' pony er ca. 120 cm - for stor hvis han selv skal håndtere den, men jeg tror bare ikke nødvendigvis det bliver bedre med en på 90 cm. Omvendt så bygger han et forhold til den nu, og der går længere tid inden han vokser fra sin pony.   Sådan ser de ud nu (cykelhjelmen er skiftet med en ridehjelm) der er da langt ned, men det syntes jeg nu også der er fra en pony på 100 cm. Jeg vægter mere at skabe så meget sikkerhed ommkring ridningen som muligt - og dertil så må det jo hører med at man falder af på et tidspunkt. Jeg satser dog på at gøre ALT for at undgå skader, og håber som mor at der går lang tid endnu før han skal opleve det.
Jeg ved ikke meget om sikkerhedsveste så der kan jeg ikke hjælpe dig. Ville bare fortælle dig hvad en instruktør på et babyhold engang fortalte mig. Nemlig at de helt små (kan ikke huske om det er under 3 år eller hvad) ikke må trave ret meget da det hele endnu ikke sidder ordentlig fast inde i hovedet. Ved ikke om det er rigtigt, men må da være værd at undersøge. Held og lykke med lillepigen og hestene VH Line
Tusind tak for din oplysning - jeg vil straks stoppe med at lade hende trave. Heldigvis har hun kun prøvet det et par gange. Hun hyler af grin - så skønt at høre, men det går ikke at hendes hjernemasse hopper for meget, så hun må vente til hun bliver tre med at trave så... Stald Olsen: Tak for dine svar - og hvor er det et skønt og vidunderligt billede af din dreng og hans gude smukke pony. Mvh Stinne
Min datter Ellen blev 3 i januar, og har gået til ridning siden sommerferien, dvs 2½, de første gange havde hun ponypude på, og jeg gik lige ved siden af, men nu rider hun altid uden sadel, og med mindre vi rider tur, så styrer hun selv. Jeg eller ridelæreren har kun fat i hende når hun traver (det er ikke hver gang hun vil det, men hun bliver tilbudt det hver gang). I begyndelsen plumsede hun af og til af, hvis ponyen drejede for skarpt, og jeg skulle holde øje med, om hun sad skævt, men i løbet af vinteren er hun blevet rigtig god til lige at rykke på plads, når hun begynder at glide til siden. Hun rider med et træktov lagt to gange om halsen på ponyen, så der er noget at holde fast i ud over manen. Hun går på en shetlandsponyrideskole, og det har jeg valgt, dels fordi underviseren er rigtig dygtig, og gør tingene på "min" måde (Mette Hald, uddannet BBH basisinstruktør, og rigtig mange års erfaring i børneridning), og dels fordi min egen mindste pony på 135 cm er meget stor i forhold til hende, selvom han er utrolig sød, så synes jeg det er meget bedre hun lærer på en, der passer i størrelsen, hun får stadig en tur på ham ind imellem, men så er det lidt mere styret, og hun har som oftest også barebackpad på. Mette Halds erfaring med sikkerhedsveste er i øvrigt, at til de helt små hæmmer det dem som oftest så meget, at hun vurderer det som en større sikkerhedsrisiko end at ride uden (så længe de kun nuller rundt i skridt og lidt trav). Merete
Magnus er lige begyndt at ride i longe Jeg er meget spændt på hvordan sikkerhedsvesten kommer til at påvirke Magnus' ridning. Men det kan jeg jo forhåbentlig fortælle mere om, når Magnus' vest kommer. Her var det ikke en mulighed ikke at købe en vest - da han skal starte springstævne og DRF kræver det.